Комисията уведоми заинтересованите страни, че възнамерява да използва САЩ и Индия (по искане на заявителя), както и Япония, Малайзия, Южна Корея и Тайван, като потенциални държави аналог.
 (39)
 Комисията получи коментари по избора на държава аналог от шест заинтересовани страни. Всички те подкрепиха избора на Тайван, а една от страните подкрепи Южна Корея като алтернативен вариант. В същото време всички те възразиха срещу избора на САЩ поради наличието на мерки за търговска защита и изкривяванията вследствие на субсидиите на вътрешния пазар. Три от страните възразиха също така срещу избора на Индия, поради недостатъци на вътрешния пазар.
 (40)
 След като се свърза с всички известни производители на сходния продукт във всички потенциални държави аналог, Комисията осигури съдействието на един производител от Тайван и един от САЩ. Оказалият съдействие производител от Тайван произвеждаше основно елементи, но продаваше както модули, така и елементи. По-голямата част от модулите му се произвеждаха от трети страни по договор за ишлеме, съгласно който третата страна получава елементите и такса за ишлеме и доставя модулите. Част от модулите просто се закупуваха от трети страни, на които оказалият съдействие производител продава елементи. Всички тези модули след това се продаваха с търговската марка на оказалият съдействие производител. Оказалият съдействие производител в САЩ е свързан с най-големия производител в Съюза — SolarWorld, и произвеждаше както елементи, така и модули, но продаваше само модули на вътрешния пазар.
 (41)
 На пазарите както в Тайван, така и в САЩ е налице конкуренция, като има редица местни производители и значителен внос от чужбина. Пазарът на соларни панели в САЩ обаче е защитен посредством антидъмпингови и изравнителни мита върху вноса от Китай и антидъмпингови мита върху вноса от Тайван. Тайван не е въвел подобни мерки.
 (42)
 Тъй като оказалият съдействие производител в САЩ не продаваше елементи на вътрешния пазар през РПП и, за разлика от САЩ, пазарът в Тайван не е защитен посредством мерки за търговска защита, Комисията прецени, че Тайван е по-подходяща трета страна с пазарна икономика.
 (43)
 След разгласяването две заинтересовани страни заявиха, че Комисията е избрала неподходящ производител от държавата аналог, тъй като той произвежда по-малки количества елементи отколкото производителите износители, а модулите му се произвеждат от трети страни по договор за ишлеме.
 (44)
 Съгласно член 2, параграф 7 от основния регламент Комисията не избира производители от държавата аналог, а трети страни с пазарна икономика. Въпреки че Комисията положи значителни усилия да осигури съдействие във всички потенциални държави аналог, само един производител от Тайван оказа съдействие. Освен това този производител беше единственият оказал съдействие производител в рамките на цялото разследване, който продаваше както модули, така и елементи. И на последно място, оказалият съдействие производител в Тайван извършва дейност в трета страна с пазарна икономика, чийто избор за държава аналог беше подкрепен от всички заинтересовани страни, направили коментари, включително една от двете страни, изказала твърдението. Поради това, при липсата на алтернативен вариант, твърдението беше отхвърлено, а изборът беше счетен за целесъобразен с оглед на обстоятелствата.
 3.2.2. Нормална стойност
 (45)
 В съответствие с член 2, параграф 7, буква а) от основния регламент информацията, получена от